Държавен вестник, бр. 42, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  42
Чл. 4. Министърът на външните работи да 
извърши налагащите се промени по бюджета 
на Министерството на външните работи за 
2014 г. и да уведоми министъра на финансите.
Чл. 5. Министърът на финансите да из-
върши произтичащите от чл. 1 промени по 
централния бюджет за 2014 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси.
§ 2. Изпълнението на постановлението се 
възлага на министъра на външните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
Главен секретар на Министерския съвет:  
Нина Ставрева
3275
ПОСТАНОВЛЕНИЕ № 112 
ОТ 13 МАЙ 2014 Г.
за изменение и допълнение на Тарифата за 
таксите, които се събират от Изпълнител-
ната агенция по трансплантация по Закона 
за трансплантация на органи, тъкани и 
клетки, Закона за здравето и Закона за ле-
чебните заведения, приета с Постановление 
№ 166 на Министерския съвет от 2011 г. 
(ДВ, бр. 48 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. Създават се чл. 4а – 4д:
„Чл. 4а. За издаване на разрешение за внос 
от трети страни на органи, предназначени за 
трансплантация, се събира такса 10 лв.
Чл. 4б. За издаване на разрешение за из-
нос в трети страни на тъкани и/или клетки, 
предназначени за трансплантация, се събира 
такса 10 лв.
Чл. 4в. За издаване на разрешение за внос 
от трети страни на тъкани и/или клетки, 
предназначени за трансплантация, се събира 
такса 10 лв.
Чл. 4г. За издаване на разрешение за износ 
за трети страни на яйцеклетки, сперматозоиди 
и зиготи се събира такса 10 лв.
Чл. 4д. За издаване на разрешение за внос 
от трети страни на яйцеклетки, сперматозоиди 
и зиготи се събира такса 10 лв.“
§ 2. В чл. 5 думите „по чл. 1 – 4“ се заменят 
с „по чл. 1 – 4д“, а числото „10“ се заменя с „5“.
§ 3. В чл. 6 думите „по чл. 1 – 4“ се заменят 
с „по чл. 1 – 4д“, а числото „10“ се заменя с „5“.
Министър-председател:  
Пламен Орешарски
Главен секретар на Министерския съвет:  
Нина Ставрева
3276
ПОСТАНОВЛЕНИЕ № 117 
ОТ 15 МАЙ 2014 Г.
за приемане на Наредба за условията, реда 
и критериите за предоставяне на средства 
на общини в затруднено финансово състо-
яние за 2014 г.
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за усло-
вията, реда и критериите за предоставяне на 
средства на общини в затруднено финансово 
състояние за 2014 г.
Заключителна разпоредба
Параграф единствен. Постановлението влиза 
в сила от 17 май 2014 г.
Министър-председател:  
Пламен Орешарски
Главен секретар на Министерския съвет:  
Нина Ставрева
НАРЕДБА 
за условията, реда и критериите за предос-
тавяне на средства на общини в затруднено 
финансово състояние за 2014 г.
Раздел I
Общи положения
Чл. 1. С наредбата се определят условията, 
редът и критериите за предоставяне на сред-
ства за подпомагане на общини в затруднено 
финансово състояние за 2014 г.
Раздел II
Критерии за определяне на общини в затруд-
нено финансово състояние 
Чл. 2. (1) Общината може да бъде подпо-
могната финансово, ако отговаря поне на три 
от критериите за достъп до финансиране по 
реда на тази наредба, определени, както следва:
1. отрицателен нетен оперативен остатък 
през последните две бюджетни години; нетният 
оперативен остатък се определя като разлика 
между (собствените приходи с постоянен ха-
рактер + изравнителната субсидия и другите 
трансфери за местни дейности) – (просрочените 
задължения за текущи разходи + текущите 
разходи в местни дейности);
2. коефициент на покритие, по-малък от 
единица, за последната бюджетна година; 
коефициентът на покритие се определя като 
съотношение между (текущите разходи за 
местни дейности и просрочените задължения 
в местни дейности)/(общо собствените приходи 
с постоянен характер и изравнителната субси-
дия и другите трансфери за местни дейности); 
собствените приходи с постоянен характер 
включват данъка върху доходите на физическите 
лица, имуществените и другите местни данъци, 
други данъци и общинските такси;
3. равнище на безработица за последната 
бюджетна година – един път над средното 
равнище за страната по данни на Националния 
статистически институт за 2013 г.;